
NÁVRH
UZNESENIE VLÁDY SLOVENSKEJ REPUBLIKY
č. ...
z ...
 

k  Návrhu  Ideového zámeru zriadiť Hrob neznámeho vojaka ako protokolárne miesto Slovenskej republiky v hlavnom meste Slovenskej republiky Bratislava


	Číslo materiálu:               
	

	Predkladateľ:
	minister obrany, podpredseda vlády a minister financií 



Vláda
	





	
A.    schvaľuje 

A.1. návrh  Ideového zámeru zriadiť Hrob neznámeho vojaka ako protokolárne    miesto Slovenskej republiky v hlavnom meste Slovenskej republiky Bratislava

A.2. návrh na uvoľnenie finančných prostriedkov z rezervy vlády pre hlavné mesto Slovenskej republiky Bratislava ako majiteľa pozemku, ktoré komplexne zabezpečí zriadenie Hrobu neznámeho vojaka ako protokolárneho miesta Slovenskej republiky v hlavnom meste Slovenskej republiky Bratislava v celkovej sume do 820 000 eur 


	
	B.    ukladá 

        vedúcemu Úradu vlády SR

B.1. po dohode s hlavným mestom Slovenskej republiky Bratislava zriadiť a koordinovať činnosť pracovnej skupiny zloženej z expertov Ministerstva obrany SR, Ministerstva vnútra SR, Ministerstva kultúry SR, Ministerstva zahraničných vecí a európskych záležitostí SR, Ministerstva financií SR, Pamiatkového úradu SR, Kancelárie NR SR, Kancelárie prezidenta a troch zástupcov hlavného mesta SR Bratislava, ktorá pripraví zadanie na vyhlásenie anonymnej verejnej výtvarnej architektonickej súťaže návrhov na stvárnenie Hrobu neznámeho vojaka, ako protokolárneho miesta Slovenskej republiky v hlavnom meste Slovenskej republiky Bratislava tak, aby hlavné mesto mohlo vo verejnej súťaži komplexne obstarať jeho zriadenie

         do 31. decembra 2019


        podpredsedovi vlády a ministrovi financií

B.2. uvoľniť finančné prostriedky v zmysle § 3 Výnosu Ministerstva financií SR č. 26825/2005 – 441 o poskytovaní dotácií v pôsobnosti Ministerstva financií SR z kapitoly Všeobecná pokladničná správa z rezervy vlády SR v celkovej sume do 820 000 eur hlavnému mestu Slovenskej republiky Bratislava ako majiteľovi pozemku po splnení všetkých odporúčaní vychádzajúcich zo zadania pracovnej skupiny podľa bodu A.2.  

          do 31. marca 2020

  
C.   odporúča

       primátorovi hlavného mesta Slovenskej republiky Bratislava

C.1.  spolupracovať s vedúcim Úradu vlády SR pri zriadení a činnosti pracovnej skupiny zloženej z expertov Ministerstva obrany SR, Ministerstva vnútra SR, Ministerstva kultúry SR, Ministerstva zahraničných vecí a európskych záležitostí SR, Ministerstva financií SR, Pamiatkového úradu SR, Kancelárie NR SR, Kancelárie prezidenta a troch zástupcov hlavného mesta SR Bratislava, ktorá pripraví zadanie na vyhlásenie anonymnej verejnej výtvarnej architektonickej súťaže návrhov na stvárnenie Hrobu neznámeho vojaka, ako protokolárneho miesta Slovenskej republiky v hlavnom meste Slovenskej republiky Bratislava tak, aby hlavné mesto mohlo vo verejnej súťaži komplexne obstarať jeho zriadenie
         
C.2. vyhlásiť anonymnú verejnú výtvarnú architektonickú súťaž návrhov na stvárnenie Hrobu neznámeho vojaka ako protokolárneho miesta Slovenskej republiky v hlavnom meste Slovenskej republiky

C.3. zriadiť Hrob neznámeho vojaka, ako protokolárne miesto Slovenskej republiky v hlavnom meste Slovenskej republiky











Vykonajú: vedúci Úradu vlády SR  
                   minister obrany 
                   ministerka vnútra
                   ministerka kultúry 
                   minister zahraničných vecí a európskych záležitostí
                   podpredseda vlády a minister financií
                   generálna riaditeľka Pamiatkového úradu SR
                   riaditeľ Kancelárie NR SR
                   riaditeľ Kancelárie prezidenta

Na vedomie: primátor hlavného mesta SR Bratislava

